Page:Nestorian Monument - Carus.djvu/9

6 大秦景教流行中國碑 之內. 是以三百六十五種. 肩隨結轍. 競織法羅. 或指物以托宗. 或空有以淪二. 或禱祀以邀福. 或伐善以人. 智慮營營. 恩情役役. 茫然無得. 煎轉燒. 積昧亡途. 久迷休復. 於是我　三一分身景尊彌施訶. 隱眞威. 同人出代. 神天宣慶. 室女誕聖於大秦. 景宿告祥. 波斯睹耀以来貢. 圓廿四聖有說之舊法. 理家國於大猷. 設三一凈風無言之新敎. 陶良用於正信. 制八境之度. 鍊塵成眞. 啟三常之門. 開生滅死. 懸景日以破暗府. 魔妄於是乎悉摧. 慈航以登明宮. 含靈於是乎旣濟. 能事斯畢. 亭午昇眞. 經留卄七部. 張元化以發𤫊. 開法浴水風. 滌浮華而潔虛白. 印持十字. 融四照以合無拘. 擊木震仁惠之音. 東禮趣生榮之路. 存鬚所以有外行. 削頂所以無內情. 不畜臧𫉬. 均貴賤扵人. 不聚貨財. 示罄遺于我. 齋以伏識而成. 戒以靜愼爲固. 七時禮讚. 大庇存亡. 七日一薦. 洗心反素. 眞常之道. 妙而難名. 切用昭彰. 強稱景教.